## Ivaspe forma 35 voluntaris de protecció civil a Utiel en seguretat i emergències

*** Participen durant 40 hores de formació en emergències, primers auxilis o incendis
* També se’ls forma en busca de persones per al suport als servicis de seguretat i emergències**

L’Institut Valencià de Seguretat Pública i Emergències (Ivaspe) ha començat la formació de 35 voluntaris de protecció civil a Utiel.

Durant tres caps de setmana estos voluntaris participen en sessions agrupades en 40 hores de formació transversal en seguretat i emergències amb l’objectiu de servir de suport als cossos professionals en qualsevol situació que se’ls puga requerir.

Així, reben formació en gestió de l’emergència, ordenació del trànsit i comunicacions o el funcionament dels plans d’emergència perquè puguen formar part de dispositius que coordinen diversos cossos i servicis.

El curs té un component eminentment pràctic, ja que a la teoria sobre primers auxilis i per a fer front a un incendi, se sumen les pràctiques sobre les dos qüestions, com també la realització d’un simulacre de busca de persones desaparegudes.

En este curs participa alumnat de diferents municipis, com Utiel, Riba-roja, Catarroja, Sueca, Requena i la Pobla de Farnals. Es tracta en tots els casos de membres de Protecció Civil que s’acaben d’incorporar a l’agrupació en estes localitats.

Fecha: 07/10/2024